83. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε.15081 της 23 Νοεμ./31 Δεκ. 1982 (ΦΕΚ Β' 1081) Δικαιολογητικά πού απαιτούνται για την απόδειξη της συνδρομής των προϋποθέσεων παροχής ειδικής μείωσης στα εισοδήματα από μισθωτές υπηρεσίες ή ελευθέρια επαγγέλματα, που αποκτούν ορισμένες κατηγορίες φορολογουμένων. Έχοντας υπόψη : 1.Τις διατάξεις της παρ. 10 του άρθρ. 4 του Ν.Δ. 3323/1955 "περί φορολογίας του εισοδήματος, ως ισχύει μετά την προσθήκη της με το άρθρ. 1 του Νόμ. 1249/82 (ΦΕΚ 43Α/1982). 2.Τις διατάξεις της παρ. 4 του άρθρ.12 του Ν.Δ. 3323/1955, αποφασίζουμε : 1.Ορίζουμε ότι για την απόδειξη της συνδρομής των προϋποθέσεων παροχής ειδικής μείωσης στα εισοδήματα από μισθωτές υπηρεσίες ή ελευθέρια επαγγέλματα που αποκτούν, κατά περίπτωση, τα πρόσωπα που αναφέρονται στις παρ. 3 ως 9 και 11 του άρθρ. 4 του Ν.Δ. 3323 / 1955, οι δικαιούχοι οφείλουν να υποβάλλουν με την ετήσια δήλωση φορολογίας εισοδήματος του οικείου οικονομικού έτους, και τα εξής, κατά περίπτωση, δικαιολογητικά : Α.Συντάξεις, Μόνιμοι Ανταποκριτές και Ηθοποιοί. α)Βεβαίωση του εργοδότη τους από την οποία να προκύπτει : --Το είδος της υπηρεσίας (διευθυντής σύνταξης, αρχισυντάκτης κλπ. μέλος θιάσου), που πρόσφερε ο δικαιούχος, σε αντάλλαγμα της οποίας έλαβε αμοιβές. --Η σχέση (εργασίας, μίσθωσης έργου) που συνδέει τον εργοδότη με τον δικαιούχο κατά την παροχή της παραπάνω υπηρεσίας. Η βεβαίωση αυτή μπορεί να σημειωθεί από τον εργοδότη στο οικείο έντυπο πού χορηγεί στο δικαιούχο, σχετικά με τις αποδοχές και τις αμοιβές που κατέβαλε σ' αυτόν, ως και το φόρο που παρακράτησε από αυτές. β)Προκειμένου για τους δικαιούχους που έλαβαν αμοιβές ως συντάκτες, για την εργασία τους στις εφημερίδες και στα περιοδικά, στη ραδιοφωνία και την τηλεόραση, στο Αθηναϊκό Πρακτορείο Ειδήσεων και στα γραφεία τύπου των κρατικών υπηρεσιών, απαιτείται και βεβαίωση ότι είναι γραμμένοι στην οικεία δημοσιογραφική οργάνωση η οποία αναγνωρίζεται από το νόμο. γ)Προκειμένου για τους συντάκτες πού εργάζονται στα γραφεία τύπου των κρατικών υπηρεσιών απαιτείται βεβαίωση του εργοδότη τους ότι δεν έχουν ιδιότητα του μόνιμου δημόσιου υπάλληλου. δ)Προκειμένου για τους ανταποκριτές, βεβαίωση του εργοδότη τους από την οποία να προκύπτει ότι είναι μόνιμοι και ότι παρέχουν σ' αυτόν υπηρεσίες με σχέση εξαρτημένης εργασίας και η σχέση αυτή αναγνωρίζεται από το νόμο πού διέπει το δημοσιογραφικό επάγγελμα.  Β.Μισθωτοί επιχειρήσεων, έκδοσης εφημερίδων περιοδικών και πρακτορείων Τύπου. Βεβαίωση από την οποία να προκύπτει ότι ο δικαιούχος είναι μέλος της οικείας, κατά περίπτωση, επαγγελματικής οργάνωσης, δηλαδή είναι γραμμένος σε μία από τις εξής οργανώσεις : α.Ένωση Προσωπικού Ημερησίων Εφημερίδων Αθηνών. β.Ένωση Προσωπικού Ημερησίων Εφημερίδων Θεσσαλονίκης. γ.Ένωση Τεχνικών Ημερησίου και Περιοδικού Τύπου Αθηνών. δ.Ένωση Τεχνικών Ημερησίου και Περιοδικού Τύπου Θεσσαλονίκης. ε.Ένωση Προσωπικού Πρακτορείων Ημερησίων Εφημερίδων Αθηνών. στ.Σύνδεσμος Φορτοεκφορτωτών Ημερησίου και Περιοδικού Αθηναϊκού Τύπου. ζ.Σωματείο Υπαλλήλων Πρακτορείων Εφημερίδων Θεσσαλονίκης "Ο Ερμής". η.Ενώσεις προσωπικού περιοδικού Τύπου. Γ.Μισθωτοί-Λιθογράφοι: αα.Βεβαίωση του εργοδότη τους από την οποία να προκύπτει ότι ο δικαιούχος απόκτησε αμοιβές από την παροχή εξαρτημένης εργασίας ως λιθογράφος, στην επιχείρηση αυτού, στην οποία εκδίδονται περιοδικά πού παράγονται αποκλειστικά σε κυλινδρικά ταχυπιεστήρια όφσετ και κυκλοφορούν μέσω των αναγνωρισμένων πρακτορείων διανομής τύπου. ββ.Βεβαίωση αναγνωρισμένου πρακτορείου διανομής τύπου, από την οποία να προκύπτει η μέση, κατά έκδοση, κυκλοφορία του περιοδικού, για την έκδοση του οποίου πρόσφερε εξαρτημένη εργασία ο δικαιούχος.  Δ.Μουσουργοί, εκτελεστές μουσικών έργων, καλλιτέχνες κέντρων διασκέδασης, χορευτές, χορογράφοι, σκηνοθέτες, σκηνογράφοι, ενδυματολόγοι, καλλιτέχνες ζωγράφοι ή γλύπτες ή σκιτσογράφοι ή χαράκτες. Βεβαίωση του εργοδότη τους από την οποία να προκύπτει: α.Το είδος της υπηρεσίας που πρόσφερε ο δικαιούχος, σε αντάλλαγμα της οποίας έλαβε αμοιβές. β.Η σχέση (εργασίας, μίσθωσης έργου) που συνδέει τον εργοδότη με το δικαιούχο κατά την παροχή της παραπάνω υπηρεσίας. Σε περίπτωση που ο δικαιούχος έλαβε αμοιβές από τον ίδιο εργοδότη και για τη διδασκαλία μαθημάτων σχετικών με τις παραπάνω επαγγελματικές δραστηριότητες πρέπει να γίνεται ρητή αναφορά στη σχετική βεβαίωση και να διαχωρίζονται οι αμοιβές πού καταβλήθηκαν στο δικαιούχο για την αιτία αυτή. Ε.Φωτοειδησεογράφοι, εικονολήπτες επικαίρων τηλεόρασης. (Μετά τη σελ. 194,440(β) Σελ. 194,441 Τεύχος ΣΤ122 – Σελ. 45 Φόρος Εισοδήματος Φυσικών και Νομικών προσώπων 27.Β.ε.82-83 α.Βεβαίωση από την οποία να προκύπτει ότι ο δικαιούχος είναι μέλος της οικείας κατά περίπτωση επαγγελματικής οργάνωσης, δηλαδή είναι γραμμένος σε μία από τις εξής οργανώσεις : Ένωση φωτοειδησεογράφων Ελλάδας. Σωματείο Εικονοληπτών Τηλεόρασης ΕΡΤ. Πανελλήνιο Σύνδεσμο Καλλιτεχνικού και Τεχνικού Προσωπικού ΥΕΝΕΔ. Ένωση Εικονοληπτών Επικαίρων Τηλεόρασης. β.Βεβαίωση από την οποία να προκύπτει ότι η σχέση που συνδέει το δικαιούχο και τον εργοδότη του διέπεται από τις διατάξεις του για το δημοσιογραφικό επάγγελμα και ότι ο δικαιούχος δεν έχει την ιδιότητα του μόνιμου δημόσιου υπάλληλου. ΣΤ.Σύμβουλοι δημοσίων σχέσεων Αθηναϊκών και Μακεδονικών ημερησίων πολιτικών εφημερίδων. Βεβαίωση του εργοδότη τους από την οποία να προκύπτει: α.Το είδος της υπηρεσίας πού πρόσφερε ο δικαιούχος, σε αντάλλαγμα της οποίας έλαβε τις αμοιβές. β.Η σχέση (μίσθωσης έργου, εργασίας) που συνδέει τον εργοδότη με το δικαιούχο κατά την παροχή της παραπάνω υπηρεσίας. γ.Ότι ο δικαιούχος έχει τουλάχιστο 5 χρόνια δημοσιογραφικής υπηρεσίας. Βεβαίωση της Ελληνικής Εταιρείας Δημοσίων Σχέσεων από την οποία να προκύπτει ότι ο δικαιούχος είναι μέλος της ως και το έτος κατά τη διάρκεια του οποίου γράφτηκε σαυτήν. Ζ.Συνταξιούχοι συντάκτες, μέλη ενώσεων προσωπικού τύπου. α.Βεβαίωση του οικείου ασφαλιστικού φορέα από την οποία να προκύπτει ότι ή σύνταξη καταβλήθηκε στο δικαιούχο γιατί είχε τις σχετικές προϋποθέσεις και συνταξιοδοτήθηκε λόγω της ιδιότητάς του ως συντάκτη, δηλαδή ως διευθυντή σύνταξης, αρχισυντάκτη κλπ. ή ως μισθωτός σε επιχείρηση τύπου. β.Προκειμένου για τους δικαιούχους που έλαβαν σύνταξη ως μισθωτοί επιχειρήσεων τύπου, απαιτείται βεβαίωση από την οποία να προκύπτει ότι αυτός είναι ενεργό μέλος σε μία από τις ακόλουθες επαγγελματικές ενώσεις : αα.Ένωση Προσωπικού Ημερησίων Εφημερίδων Αθηνών. ββ.Ένωση Προσωπικού Ημερησίων Εφημερίδων Θεσσαλονίκης. γγ.Ένωση Τεχνικών Ημερήσιου και Περιοδικού Τύπου Αθηνών. Σελ. 194,442 Τεύχος ΣΤ 122-Σελ. 46 Η.Ηχολήπτες, συνθέτες κινηματογραφικών ταινιών, εκφωνητές. Βεβαίωση του εργοδότη τους από την οποία να προκύπτει: α.Το είδος της υπηρεσίας πού πρόσφερε ο δικαιούχος, σε αντάλλαγμα της οποίας αυτός έλαβε αμοιβές. β.Η σχέση (εργασίας, μίσθωσης έργου) που συνδέει τον εργοδότη με το δικαιούχο κατά την παροχή της παραπάνω υπηρεσίας. γ.Ότι ο δικαιούχος δεν έχει την ιδιότητα του μόνιμου δημόσιου υπαλλήλου. Σε περίπτωση που ο δικαιούχος έλαβε αμοιβές από τον ίδιο εργοδότη για την παροχή και άλλων υπηρεσιών, εκτός από τις παραπάνω πρέπει να γίνεται ρητή αναφορά στη σχετική βεβαίωση και να διαχωρίζονται οι αμοιβές που καταβλήθηκαν στο δικαιούχο για την παροχή αυτών. Βεβαίωση του οικείου επαγγελματικού σωματείου της ΕΡΤ ή της ΥΕΝΕΔ από την οποία να προκύπτει ότι ο δικαιούχος είναι μέλος αυτού. 